fr pl hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu en hu hu en en en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. április 12.
Ugrás a navigációhoz Ugrás a kereséshez
1949. október 27. (72 éves)
Kovács J. Nimród (Budapest, 1949. október 27. –) magyar-amerikai üzletember. Diplomája megszerzése után reklám-szakemberként kezdett a Madison Avenue-n, majd Denverben a kábel tv-k világában merült el, majd Kábel, Média és Telcom üzleteket alapítva és vezetve a világ minden táján dolgozott, míg vissza nem vonult szülővárosában, Budapesten. Jelenleg befektetőként, filantrópként és természetbarát borászként tölti idejét.[1]
1 Egyetemi és pályakezdő évek
Egyetemi és pályakezdő évek[szerkesztés]
A gimnáziumot és vendéglátó-ipari tanulmányait befejezve, a mai Szlovéniából úszva szökött át Olaszországba 1971-ben.[2] Az olasz menekülttáborokban töltött néhány hónap után, 1972-ben érkezett az Amerikai Egyesült Államokba. Oklahoma államban, Tulsában, egy hotel mosogatófiújaként, majd pincérként kezdett új életet. Miután Coloradoba költözött, továbbra is pincérként keresve a kenyerét, már megfelelő angoltudással rendelkezett, hogy a Colorado-i Egyetem diákja legyen, ahol 1976-ban szerezte meg első diplomáját (Bachelor of Science degree).[3] Tanulmányait az Arizona állambeli Phoenixben, a Thunderbird School of Global Management intézményében folytatta, ahol Masters of International Management diplomát szerzett. 1987 nyarát Stanford-ban töltötte, ahol tanulmányaiban a sikeres szervezeti felépítések működésére koncentrált.
Az arizonai Phoenixből New Yorkba költözött, és 1977 szeptemberében a Doyle Dane Bernbach reklámügynökségnél kezdett dolgozni. Ügyfelei között szerepelt az American Airlines és a Hershey Foods. Pályafutását 1979-ben a Grey Advertisingnél folytatta, ahol a General Foods Corporation volt kiemelt ügyfele. A Wells Rich and Greene reklámügynökségnél 1980-tól a Ralston, az Alka Selzer és New York Állam munkáiért felelt.[2] 1982-ben Colorado-ba költözött, hogy a United Cable Television Corporation Marketing Igazgatói posztját töltse be, ahonnan hamar Marketing és Műsor Igazgatóvá léptették elő.[3] Működése során többek között a Discovery Channel, az E Entertainment és a QVC tv-csatornák fejlesztésében vett részt aktívan. Amikor a United-ot felvásárolta a Tele-Communications Inc., Nimród a Schneiderek társtulajdonosa lett a United International Holdings Inc.-nél (UIH), ahol elsősorban a Cable TV Greenfield európai befektetéseivel foglalkoztak. Ezen befektetések egyike volt a UIH, Time Warner és US West Kabelkom névre keresztelt közös vállalkozása,[4] mely bevezette Magyarországon a modern kábel tv rendszerét és elérhetővé tette az HBO és a Spektrum Tv csatornáit. Ezzel párhuzamosan Nimród aktívan részt vett egy másik, Philips-szel közös vállalkozásban, mely létrehozta a UPC-t,[5] ami Nimród vezetésével a legnagyobb Közép és Kelet Európai kábel szolgáltatóvá vált, összesen 3 millió lengyel, cseh, magyar, szlovén és román előfizetővel. Vállalati munkássága mellett Nimród alapító elnökségi tagként vett részt a CTAM (Cable and Telecommunications Association for Marketing) munkájában és a szervezetet bevezette Európába is. 2009-ben visszavonult, hogy régi szenvedélyének, a boroknak hódolhasson. Jelenleg saját borászatát vezeti Magyarországon, Egerben.[6]
Kovács J. Nimród nem csak a borok és a gasztronómia szerelmese, hanem lelkes műgyűjtő is. Gyűjteménye alapvetően 19. századi magyar festményekből és 20. századi nemzetközi és magyar műtárgyakból áll.[2] Ugyan a nagyvállalatok világától visszavonult, de továbbra is aktív, számos jótékonysági és szellemi társaság tagja. 2005-ben kitüntették a Magyar Köztársasági Érdemrend lovagkeresztjével.[7] Három gyermeke van: Tash, Briana és Hunter.
↑ Kovács Nimród Winery http://www.kovacsnimrodwinery.com/
↑ a b c http://www.pano-rama.hu/kovacsnimrod1.htm[halott link]
↑ a b http://elitbor.hu/boraszat/Kovacs-Nimrod
↑ Bloomberg Businessweek - Company Overview of Liberty Global http://investing.businessweek.com/research/stocks/private/person.asp?personId=397104&privcapId=397092&previousCapId=310736&previousTitle=UIL%20Holdings%20Corp
↑ Kovacs Nimrod Winery http://www.kovacsnimrodwinery.com/
↑ "Amikor 1971-ben disszidáltam, nem gondoltam volna, hogy ez történik velem". vilaggazdasag.hu, 2005. szeptember 5. (Hozzáférés: 2012. április 20.)[halott link]
A lap eredeti címe: „https://hu.wikipedia.org/w/index.php?title=Kovács_Nimród&oldid=22497043”
Minden szócikk halott külső hivatkozásokkal
Szócikkek halott külső hivatkozásokkal 2018 szeptemberéből
Szócikkek halott külső hivatkozásokkal 2019 februárjából
Fotó nélküli Személy infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. április 12., 17:33
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.